Holmvatnet (Rana)

Holmvatnet er en innsjø og et reguleringsmagasin i Rana kommune i Nordland. Magasinet var tidligere to separate innsjøer, med det opprinnelige Holmvatnet i sør og Nedre Fagervollvatnet i nord.

I forbindelse med byggingen av Sjona kraftverk først på 1970-tallet ble Holmvatnet demmet opp og fløt sammen med det høyereliggende Nedre Fagervollvatnet. Den nå neddemte strekningen mellom de to innsjøene besto av et 1,5 kilometer langt og 0,5 kilometer bredt myrlendt område, som utgjorde den sentrale og lavestliggende delen av Fagervollan.

Referanser 

Innsjøer i Rana
Reservoarer i Nordland